বদলে যাচ্ছে প্রধানমন্ত্রীর দফতরের ঠিকানা, এবার কোথায় বসবেন মোদি?

ওয়েবডেস্ক- বদলে যাচ্ছে প্রধানমন্ত্রীর দফতরের ঠিকানা (Prime Minister Office Address) । এবার নতুন ভবনে পা রাখতে চলেছেন প্রধানমন্ত্রী নরেন্দ্র মোদি (Narendra Modi) । স্বাধীনতার পর এই প্রথমবার পালটে যাচ্ছে প্রধানমন্ত্রীর দফতরের ঠিকানা।

জানা গেছে, সেট্রাল ভিস্তা প্রকল্পে (Central Vista Project) নয়া প্রশাসনিক ভবন এগজিকিউটিভ এনক্লেভ-১-এর সেবা সেবা তীর্থ-১ এ প্রধানমন্ত্রীর এই নতুন দফতর তৈরি হয়েছে। তার পাশে, সেবা তীর্থ-২ তে মন্ত্রিসভার সচিবালয়, সেবা তীর্থ-৩-এ জাতীয় নিরাপত্তা উপদেষ্টাদের দফতর তৈরি হবে। একই ছাদের তলায় সব সরকারি দফতর। দীপাবলির পরেই এই নয়া ভবনে স্থানান্তরিত হওয়ার সম্ভাবনা প্রধানমন্ত্রীর দফতর।

প্রধানমন্ত্রীর বক্তব্য ছিল, ব্রিটিশ আমলের (British Era)  তৈরি জিনিস বদলানোর সময় এসে গেছে। এই নয়া পরিকল্পনার রূপ রেখা  তৈরি হয়েছিল ২০১৯ সালে।

তৃতীয় মেয়াদে প্রধানমন্ত্রীর কার্যালয়ে প্রথম ভাষণে প্রধানমন্ত্রী বলেছিলেন, “প্রধানমন্ত্রীর কার্যালয় ‘জনগণের প্রধানমন্ত্রীর কার্যালয়’ হওয়া উচিত। এটি মোদির প্রধানমন্ত্রীর কার্যালয় হতে পারে না।”

আরও পড়ুন- নীতীশের দল চালাচ্ছে BJP! ভোটের আগে বিস্ফোরক মন্তব্য তেজস্বীর

গত ১৪ অক্টোবর এই দফতরের স্থানান্তকরণ নিয়ে একটি উচ্চ পর্যায়ের বৈঠক হয়। সেখানে উপস্থিত ছিলেন ক্যাবিনেট সচিব টি ভি সোমনাথন এই দফতর স্থানান্তর নিয়ে উচ্চপর্যায়ের একটি বৈঠক করেছেন। সেনাপ্রধান, নৌ সেনাপ্রধান, বায়ুসেনা প্রধান ও চিফ অফ ডিফেন্স স্টাফ জেনারেল অনিল চৌহানও উপস্থিত ছিলেন। প্রধানমন্ত্রীর এই নয়া দফতর সেন্ট্রাল ভিস্তা প্রকল্পের অধীনে নির্মিত হয়েছে।

সেন্ট্রাল ভিস্তা এলাকায় কর্তব্য পথ বরাবর বিস্তৃত এই প্রকল্পে রয়েছে পরিবেশবান্ধব প্রযুক্তি। আধুনিক, সুজ্জজিত, পরিবেশবান্ধব হবে সরকারি দফতরগুলি। স্থানান্তরের পর, কর্তৃপক্ষ কয়েক দশকের পুরনো শক্তি কেন্দ্র – নর্থ ব্লক এবং সাউথ ব্লক-কে যুগে যুগে ভারত সংগ্রহালয় নামে একটি সংগ্রহশালায় রূপান্তরিত করবে। যা রাজনৈতিক ইতিহাসের সাক্ষী বহন করবে। ভারতের অতীত, বর্তমান এবং ভবিষ্যৎ উদযাপনের জন্য একটি সাংস্কৃতিক ঐতিহ্যবাহী স্থান তৈরিতে সহায়তা করার জন্য জাতীয় জাদুঘর ফ্রান্স জাদুঘর উন্নয়নের সঙ্গে একটি চুক্তি স্বাক্ষর করেছে।

দেখুন আরও খবর-